PATVIRTINTA

Jaunimo reikalų agentūros direktoriaus

2022 m. balandžio 5 d. įsakymu Nr. 2V-92(1.4)

**JAUNIMO REIKALŲ AGENTŪROS**

**TARPTAUTINĖS JAUNIMO POLITIKOS SKYRIAUS**

**VYRIAUSIOJO SPECIALISTO (KONKRETIEMS DARBAMS)**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Jaunimo reikalų agentūros (toliau – Agentūra) Tarptautinės jaunimo politikos skyriaus (toliau – Skyrius) vyriausiojo specialisto (darbuotojas, dirbantis pagal darbo sutartį, konkretiems darbams - Europos solidarumo korpuso programos savanoriškos veiklos projektų koordinavimui) pareigybė priskiriama specialistų grupei.

2. Pareigybės lygis – A2.

3. Pareigybės pavaldumas – darbuotojas, einantis šias pareigas, tiesiogiai pavaldus Skyriaus vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti aukštąjį universitetinį ar jam prilygintą socialinių, verslo ir viešosios vadybos, ugdymo ar humanitarinių mokslų krypčių grupės išsilavinimą (bakalauro kvalifikacinį laipsnį);

4.2. turėti ne mažesnę kaip 1 metų darbo patirtį projektų, programų, mokymų ar renginių organizavimo srityje;

4.3. mokėti pažengusio vartotojo lygmens B2 lygiu anglų kalbą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. Įgyvendina tinkamą Europos sąjungos programos Europos solidarumo korpusas savanoriškos veiklos projektų administravimo ciklą, konsultuoja galimus ir esamus pareiškėjus apie programos Europos solidarumo korpusas teikiamas galimybes;

5.2. Įgyvendina tinkamą Europos sąjungos programos Europos solidarumo korpusas kokybės ženklo suteikimo procesą, konsultuoja galimus ir esamus pareiškėjus;

5.3. Koordinuoja ir įgyvendina programos mokymo ir įvertinimo ciklą programos dalyviams;

5.4. Teikia metodinę pagalbą dotacijų gavėjams, koordinuoja ar rengia reikalingus veiklos kokybės gerinimui reikalingus dokumentus (metodinę medžiagą, nuostatų, metodikų, taisyklių ir kt.);

5.5. Įgyvendina Europos solidarumo korpuso vykdomų projektų lankymus ir patikras;

5.6. Bendradarbiauja suvedant visą reikiamą informaciją į programų administravimo duomenų bazes ir reikiamus Europos Komisijos IT įrankius;

5.7. Organizuoja ir vykdo nacionalinius bei tarptautinius mokymosi kursus ir kitas veiklas, įtrauktas į įstaigos mokymo ir bendradarbiavimo veiklų planą;

5.8. Dalyvauja renginiuose, susijusiuose su ES programų jaunimui pristatymu ir vykdymu;

5.9. Atlieka kitas programų teisės aktų nustatytas funkcijas, vykdo kitus Skyriaus vedėjo pavedimus, susijusius su pareigybės funkcijų įgyvendinimu.

\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_

(Data)